CELEX: 32015D1353
Language: da
Date: 2015-08-03 00:00:00
Title: Kommissionens gennemførelsesafgørelse (EU) 2015/1353 af 3. august 2015 om ændring af bilag II til beslutning 2007/777/EF for så vidt angår oplysningerne om Sydafrika i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (meddelt under nummer C(2015) 5290) (EØS-relevant tekst)

5.8.2015   
            
            
               DA
            
            
               Den Europæiske Unions Tidende
            
            
               L 208/36
            
         KOMMISSIONENS GENNEMFØRELSESAFGØRELSE (EU) 2015/1353
   af 3. august 2015
   om ændring af bilag II til beslutning 2007/777/EF for så vidt angår oplysningerne om Sydafrika i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza
   
      
         (meddelt under nummer C(2015) 5290)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               Del 2 og 3 i bilag II til beslutning 2007/777/EF indeholder lister over tredjelande eller dele af tredjelande, hvorfra indførsel til Unionen af varerne er tilladt, forudsat at de er blevet underkastet den relevante behandling som fastsat i del 4 i bilaget.
            
         
               (3)
            
            
               Sydafrika er opført i del 2 og 3 i bilag II til beslutning 2007/777/EF som et tredjeland, fra hvilket import til og transit gennem Unionen af sendinger af varer hidrørende fra fjerkræ, opdrættet fuglevildt, strudsefugle og vildtlevende fuglevildt er tilladt fra hele Sydafrikas område.
            
         
               (4)
            
            
               Efter udbrud af højpatogen aviær influenza (»HPAI«) af subtype H5N2 på Sydafrikas område i april 2011 blev beslutning 2007/777/EF ændret ved Kommissionens gennemførelsesforordning (EU) nr. 536/2011 (3) for at fastsætte, at alle ovennævnte varer kun må indføres fra Sydafrika til Unionen, efter at de er blevet underkastet behandling »D« som fastsat i del 4 i bilag II til beslutning 2007/777/EF for at inaktivere eventuelle virus i varen. Endvidere blev Kommissionens gennemførelsesforordning (EU) nr. 991/2011 (4) og (EU) nr. 110/2012 (5) vedtaget i forbindelse med udviklingen i sygdomssituationen.
            
         
               (5)
            
            
               Den 2. marts 2015 forelagde Sydafrika oplysninger om sin HPAI-status og erklærede hele sit område frit for denne sygdom.
            
         
               (6)
            
            
               Disse oplysninger er nu blevet evalueret af Kommissionen. På grundlag af denne evaluering og af de garantier, der er stillet af Sydafrika, bør den foreskrevne behandling af varer omfattet af beslutning 2007/777/EF ændres for at tage hensyn til den gunstige sygdomssituation.
            
         
               (7)
            
            
               Del 2 og 3 i bilag II til beslutning 2007/777/EF bør derfor ændres.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 3. august 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Kommissionens gennemførelsesforordning (EU) nr. 536/2011 af 1. juni 2011 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listen over tredjelande og dele af tredjelande (EUT L 147 af 2.6.2011, s. 1).
   
      (4)  Kommissionens gennemførelsesforordning (EU) nr. 991/2011 af 5. oktober 2011 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listerne over tredjelande og dele af tredjelande med hensyn til højpatogen aviær influenza (EUT L 261 af 6.10.2011, s. 19).
   
      (5)  Kommissionens gennemførelsesforordning (EU) nr. 110/2012 af 9. februar 2012 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listen over tredjelande og dele af tredjelande (EUT L 37 af 10.2.2012, s. 50).
   
      BILAG
      I bilag II til beslutning 2007/777/EF foretages følgende ændringer:
      
                  1)
               
               
                  I del 2 affattes oplysningerne vedrørende Sydafrika således:
                  
                              »ZA
                           
                           
                              Sydafrika
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX«
                           
                        
            
                  2)
               
               
                  I del 3 affattes oplysningerne vedrørende Sydafrika således:
                  
                              »ZA
                           
                           
                              Sydafrika
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Sydafrika ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX«